Александър Блок
Мълчи душата. Небосводът…

Превод от руски: Петър Велчев, 1992

chitanka.info

Мълчи душата. Небосводът

със същите звезди гори.

А долу все така народът

крещи за хляб и за пари…

Тя слуша как тълпата вика,

но вижда други светове,

и пак сред самота двулика

дарява своите богове

със чуден дар и ги прославя,

и всред елея на нощта

с неостаряващ дух долавя

зова на другата душа…

Така на птиците сърцата

над океана побеснял звучат —

и даже през мъглата

долавят всеки свой сигнал.

1901

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.